Ave do paraíso (planta)

A ave do paraíso, Strelitzia reginae Banks, é unha especie de planta anxiosperma (monocotiledónea) da clase das liliópsidas, subclase das zinxibéridas, orde das zinxiberales e familia das estrelitziáceas.

É unha planta herbácea, rizomatosa, orixinaria de Suráfrica e amplamente cultivada en xardíns en rexións tropicais e subtropicais pola beleza das súas flores.

 Taxonomía 
 Descrición 
A especie foi descrita en 1789 polo naturalista, botánico e mecenas das ciencias naturais inglés Sir Joseph Banks, que reclasificou a Heliconia bihai J. S. Mill.CJB Genève. African Plant Database.Strelitzia reginae Banks in U.S. National Plant Germplasm System. United States Department of Agriculture. Agricultural Research Service. Consultado o 9-9-2018.

Porén, no ITIS adxudícanlle a autoría ao tamén botánico inglés William Townsend Aiton.Strelitzia reginae Aiton, no ITIS.

 Etimoloxía 
O epíteto específico científico desta planta, reginae (en latín = "da raíña"), está dedicado á princesa alemá Carlota de Mecklemburgo-Strelitz, raíña consorte de Inglaterra polo seu casamento co rei Xurxo III do Reino Unido, falecida en 1818 e que era moi afeccionada á botánica.<ref>[http://www.memidex.com/strelitzia-reginae Strelitzia reginae00]  en Memidex.]</ref>

 Sinónimos 
Os principais sinónimos desta especie (hai até 25) son:Strelitzia reginae Banks  in The Plant List. (Organización que colabora co Royal Botanic Gardens, Kew e o and Missouri Botanical Garden. Heliconia strelitzia J.F.Gmel.  Strelitzia angustifolia W.T.Aiton  Strelitzia farinosa W.T.Aiton  Strelitzia gigantea J.Kern  Strelitzia glauca Rich.  Strelitzia humilis Link  Strelitzia ovata W.T.Aiton  Strelitzia parvifolia W.T.Aiton  Strelitzia regalis Salisb.  Strelitzia rutilans'' C.Morren

 Características 
 Dimensións 
Planta herbácea, de porte arbustivo cunha altura media de 1,5 m e un diámetro de 1,8 m. 
 Follas 
As follas, con longos pecíolos, son alternas, pinnatinervadas e dísticas. 
 Flores 
As flores son hermafroditas, asimétricas, polinizadas por aves, e preséntanse reunidas en grupos cinciniformes protexidos primariamente por grandes brácteas, varias delas laterais e con frecuencia longamente pedunculadas. O perigonio está formado por 6 tépalos distribuídos en dous grupos, os tres externos iguais e libres, os tres internos desiguais e xeralmente soldados, un de maiores dimensións e pregado en forma de frecha rodeando a estilo. O xineceo presenta 3 carpelos soldados, o ovario é ínfero, trilocular, con numerosos primordios seminais. 
 Froito 
O froito é unha cápsula valvicida que se abre por 3 valvas.

 Cultivo 
Necesita luz intensa tres ou catro horas diarias de luz solar directa e non florece con luz inadecuada. Durante o período de crecemento activo, pode cultivarse en condicións normais. Necesita de regos moderados e humidade normal. Entre marzo e outubro require grandes cantidades de auga. As aves do paraíso son moi sensibles ao ataque das cochinillas.

 Galería 

 Notas 

 Véxase tamén 

 Bibliografía 
 L. Watson y M. J. Dallwitz, The families of flowering plants - Strelitziaceae

 Outros artigos 
 Estrelitziáceas

 Ligazóns externas 
 ITIS 42382

Categoría:Zingiberales
Categoría:Flora de África
Categoría:Xardinaxe
Categoría:Plantas ornamentais